kardosdrur/scandi-wiki huggingface dataset:
Præsidentvalget i Tyskland 1959

Ved præsidentvalget i Tyskland 1959 valgte Forbundsforsamlingen den 1. juli 1959 en ny forbundspræsident. Heinrich Lübke, som indtil da havde været minister i Tysklands regering, blev efter to valgrunder valgt som ny præsident med 50,7 % af stemmerne. Lübcke blev valgt med stemmer fra en koalition bestående af CDU/CSU og FDP. SPD's modkandidat var Carlo Schmid. Antal stemmeberettigede repræsentanter i Forbundsforsamlingen var tilsammen 1038. Kravet til absolut flertal var dermed 520 stemmer.

Politiske valg i Tyskland
Tyskland 1959
Præsidentvalget i Tyskland 1964

Ved præsidentvalget i Tyskland 1964 genvalgte Forbundsforsamlingen den 1. juli 1964 Heinrich Lübke som forbundspræsident. Lübke blev støttet af både CDU/CSU og SPD, og han fik i alt 710 stemmer. Lübke havde været talsmand for en storkoalition som siden også blev en realitet i 1966. FDP's kandidat var daværende justitsminister Ewald Bucher som fik 123 stemmer.

Afstemningen fandt sted i Berlin. Forbundsforsamlingen bestod af 1042 medlemmer, hvilket gjorde kravet til absolut flertal var 522 stemmer.

Valgresultat 

Politiske valg i Tyskland
Tyskland 1964
Birgitte Possing

Birgitte Possing (født 8. maj 1952 i Kolding) er en dansk professor og dr.phil. i komparative kulturstudier samt rådgiver om privatarkiver på Rigsarkivet.

Uddannelse og karriere 
Possing er cand.mag. i historie og etnografi fra Aarhus Universitet i 1979 og dr.phil. 1992 på Københavns Universitet på en disputats om Natalie Zahle. Hun har været leder af Kgl. Biblioteks Håndskriftafdeling, Kulturministeriets Forskningsudvalg, forskningschef for Nationalmuseet og direktør for Danmarks Humanistiske Forskningscenter. Hun er og har været medlem af et utal af udvalg og bestyrelser i kultur og videnskab i Danmark og udlandet, nu bl.a. Danmarks Grundforskningsfond.

Birgitte Possing har haft en længere karriere som leder på forskellige kultur- og forskningsinstitutioner, men vendte i 2005 tilbage til forskningen. Hun har udgivet 10 bøger og mange artikler om historie og kulturvidenskabelige metoder i dansk-, engelsk-, svensk-, norsk- og finsksprogede publikationer. Hun er prisbelønnet forfatter til flere store og små biografier og metodiske værker om biografier. Possing er internationalt anerkendt for sine teoretiske arbejder om genren og en del af flere internationale netværk om feltet (bl.a. European Network for Theory and Practice in Biography, International Association for Auto/Biographies).

Udgivelser 
Birgitte Possing har redigeret en række bøger og udgivet bl.a.

 Arbejderkvinder og Kvindearbejde i København ca. 1870-1906. Speciale fra Historisk Institut, Aarhus Universitet 1979 (Aalborg Universitetsforlag 1980) ISBN 87 7307 056 4

 Viljens Styrke. Natalie Zahle - en biografi om køn, dannelse og magtfuldkommenhed (Gyldendal 1992) 
 Zahle. At vække sjælen (Gyldendal 2001) 
 Uden omsvøb. Et portræt af Bodil Koch (Gyldendal 2007) 
 Den farlige biografi (Fund og Forskning, bind 51, 2012) ISBN 978 87 7023 093 3
 Ind i biografien (Gyldendal 2015) 
 Argumenter mod Kvinder (Strandberg Publishing 2018) 
 Mod sædvane. En fortælling om at skabe liv (Strandberg Publishing 2022) ISBN 978 87 92949 98 1

Priser og hædersbevisninger 
 2008 - KRAKA-prisen
 2014 - Den faglitterære pris
 2017 - Statens Kunstfonds Arbejdslegat
 2020 - Rosenkjærprisen
 2020 - Holbergmedaljen
 2023 - Erik Kjersgaard Prisen (nomineret)

Referencer

Eksterne henvisninger 
 
 KVINFO: Birgitte Possing i Ekspertdatabasen
 
 Kraks Blå Bog
 Birgitte Possings hjemmeside

Historikere fra Danmark
Personer fra Kolding
Personer i Kraks Blå Bog
Modtagere af Holbergmedaljen
Jonas Jeberg

Jonas Jeberg (født 1975 i Rønne, Bornholm) er en dansk sangskriver og musikproducer. Han har bl.a. produceret for internationale artister som Kylie Minogue, Chris Brown, Nicki Minaj, The Pussycat Dolls, Jessie J, Jason Derulo, Pixie Lott, Kelly Rowland, Sugababes, Demi Lovato, og Shayne Ward.

Produktionsdiskografi

Kilder 

Sangskrivere fra Danmark
Musikproducere fra Danmark
Personer fra Rønne
Jakob Dahl (politiker)

Jacob Dahl (født 12. november 1837 i Vágur, død 11. april 1915) var en færøsk købmand og politiker i (Sambandsflokkurin).

Han var søn af købmand Jóan Jacob Jacobsen fra Lopra og Julianna Sofía Poulsdatter fra Kirkjubøur. Jacob Dahl var gift med Jóhanna Magnussen fra Vágur. Parret blev forældre til købmændene Jógvan Dahl og Magnus Dahl. Jacob Dahl etablerede i 1860 købmandsforretningen J. Dahl i Vágur. Forretningen blev en af Færøernes største, og blev nogen år senere udvidet med skibsrederi og virksomheder i flere bygder. Forretningen ejede mere end 20 sluper og skonnerter.

Dahl var indvalgt i Lagtinget for Suðuroy 1877–1881 og 1906–1912. Han var med til at grundlægge det danskorienterede parti Sambandsflokkurin i 1906, en reaktion på den færøske national- og selvstyrebevægelse. Dahl var medlem af kommunalbestyrelsen i Suðuroyar prestagjalds kommuna 1873–1885, 1897–1898 og 1901–1907, i den sidste periode som borgmester.

Lagtingsmedlemmer fra Færøerne
Borgmestre fra Færøerne
Personer fra Vágur
Jákup Dahl

Jákup Dahl er navnet på flere personer:

 Jákup Dahl (politiker) (1837-1915) – færøsk politiker
 Jákup Dahl (provst) (1878-1944) – færøsk provst
Robert Hauschildt

Robert Hauschildt (ca. 1947 – 1987) var en dansk musiker, sangskriver og producer.

Karriere 
Var i en kort periode i 1969 sanger i Den Gamle Mand og Havet og mødte derigennem vennen Lars Muhl fra bandet Daisy. Muhl: ”Han var allerede i en ung alder stukket af fra militæret og havde rejst Europa tyndt i midten af tresserne. Han havde oplevet Beatles-hysteriet på nærmeste hold i London og havde flere gange arbejdet i Butlin’s Holiday Camp i Brighton. Han var således en erfaren ung mand på 22, der kendte alle kneb i tilværelsen.”

Han var en del af det århusianske musikmiljø i 70’erne og 80’erne, og ifølge Muhl var det Hauschildt og Jan Jet fra Lost Kids der importerede new wave og punk til Aarhus. Peter A.G. Nielsen fra Gnags: ”Robert Hauschild var en god ven og meget med-levende århusianer. Han havde boet i London i lange perioder og tilførte Århus noget umiskendeligt britisk. Som vi havde let ved at identificere os med (…)”.

RH skrev i begyndelsen af 80’erne tekster til Warm Guns og Mek Pek Party Band, og Lost Kids indspillede hans sang ”Reservemor” på albummet Bla Bla 2. Derudover producerede han albums for Gnags, Warm Guns, Mek Pek Party Band og The Pin-Ups.

Han overtog musikværtshuset Cafe Himmelblå i Mejlgade og drev det i en periode i 80’erne.

Hauschildt singledebuterede i 1983 under pseudonymet Altmann med ”Nok Er Nok”, co-produceret af Jens G. Nielsen fra Gnags. Efter en årrække med alkoholmisbrug blev han under en tur til Spanien fundet død på sit hotelværelse i 1987.

Sønnen Ricky Julian debuterede i 2000 med soloalbummet ”Innocence”.

Producer
Warm Guns – Instant Schlager (1980) 
Gnags – Intercity (1980)
Gnags – "Alone", B-side til Battery Chicken (single, 1980)
Mek Pek Party Band – Mek Pek Party Band (1982)
The Pin-Ups – Take One (1982)

Referencer

Kilder 
Muhl, Lars (1993): Sjæl I Flammer. Hovedland
Gnags.dk Gæstebogen (2000):  
Bille, Torben (red. 1997): Politikens Dansk Rock. København: Politikens Forlag
Poulsen, Jan Opstrup (2000): Ricky Julian Innocence  Artikel, Gaffa

Eksterne henvisninger 
Robert Hauschildt på Discogs

Sangskrivere fra Danmark
Musikere fra Danmark
Musikproducere fra Danmark
Norsk Oljemuseum

Norsk Oljemuseum er et museum i Stavanger, der blev åbnet i 1999. Museet er på ca. 5.000 kvadratmeter. Museet beskæftiger sig med olieindustrien, særlig i Nordsøen og Norges udvinding af råolie.

Historie 
Idéen om at bygge et oliemuseum i Stavanger blev lanceret allerede i 1974. Stiftelsen Norsk Oljemuseum blev etableret i 1980, og efter den tid er der indsamlet genstander, film, foto og andet materiale som dokumenterer norsk olie- og gasvirksomhed.

I 1992 vandt arkitekterne Lunde & Løvseth en national arkitektkonkurrence med 48 bidrag om Norsk Oljemuseum. I 1996 var projektet fuldfinansieret. Staten bidrog med 60 millioner kroner, Rogaland fylke med 10 millioner og Stavanger kommune med 20 millioner kroner og byggegrund. 75 millioner kroner blev indsamlet blandt private sponsorer. Byggearbejdet startede i juni 1997. I løbet af en byggetid på 22 måneder rejste museet sig i sten, glas og beton. Byggeriet blev færdiggjort inden for rammen på 165 millioner kroner som var indsamlet. Den officielle åbningen blev foretaget af Harald 5. 20. maj 1999.

Museet er Stavangers best besøgte, og i 2006 havde museet 51.464 besøgende i løbet af sommeren (mod 41.947 i 2005). I 2007 tog museet imod omkring 85.000 gæster, en øgning på 14,3 procent i forhold til 2006. Norsk Oljemuseum har gennem en 10-års periode fra 1998 til 2008 sat besøgsrekord hvert år. I 2008 besøgte næsten 95.000 personer museet.

Udstilling 
Museet viser teknologiudviklingen fra begyndelsen af den norske oliehistorie som startede midt i 1960'erne, fra de første boreplatforme som blev opstillet i Nordsøen, via stål- og betonplatforme udviklet og bygget i Norge, til moderne, fleksible produktionsskibe og undervandsystemer som ser ud til at blive fremtidens løsning på de norske kontinentalsokkel.

Museet er også et interaktivt museum, hvor man kan opleve, hvordan olie og gas blev til for millioner af år siden.

Referencer

Eksterne henvisninger 
 Officiel hjemmeside

Museer i Stavanger
Etableret i 1999
Demokratska Partija Socijalista Crne Gore

Demokratska Partija Socijalista Crne Gore (forkortet DPS, dansk: Montenegros demokratiske socialistiske parti) er et politisk parti i Montenegro, som er aftager efter Montenegros kommunistparti. Det løsrev sig fra det serbisk dominerede parti i 1993. Partiet er demokratisk og socialdemokratisk, og har vundet parlamentsvalgene i Montenegro i 2001, 2002 og 2006, samt præsidentvalgene i 2003 og 2008.

Partiet ledes af tidligere premierminister Milo Đukanović, ved valget den 10. september 2006 var partiet med i den sejrende valgkoalitionen Koalitsija za Evropsku Crnu Goru (DLECG) – Koalitionen for et europæisk Montenegro.

Henvisninger 
 

Politiske partier i Montenegro
Socialdemokratiske partier
Etableret i 1993
Parlamentsvalget i Montenegro 2012

Parlamentsvalget i Montenegro 2012 blev afholdt i Montenegro den 14. oktober 2012. Resultat var en sejre for den sidende regeringskoalition ledet af Milo Đukanović. Ved valget skulle der i alt vælges 81 repræsentanter.

Valgresultat

References 

Politiske valg i Montenegro
Montenegro 2012
Veierland

Veierland er en ø som ligger i Nøtterøy kommune i Vestfold og Telemark fylke i Norge. Frem til 1. januar 1965 tilhørte øen Stokke kommune, men blev overført til Nøtterøy kommune efter de fastboendes eget ønske. Der er en fastboende befolkning på ca. 150 mennesker, fordelt på ca. 60 helårsboliger. Der er ca. 450 ferieboliger og hytter på øen. Pr. 1. januar 2012 var det registreret 158 fastboende på øen Veierland har et areal er på cirka 4,4 kvadratkilometer. Øen ligger ved Tønsbergfjorden, midt mellem Nøtterøy, Tjøme, Stokke og Sandefjord. Øen har færgeforbindelse med Tenvik på Nøtterøy og Engø ved Sandefjord.
Veierland skole havde i 2011 8 elever. Kirken er fra 1905. Øen har en aktiv velforening, med eget Velhus fra 1956.

Forfatteren Jens Bjørneboe boede på Veierland i knap et år før han tog sit eget liv 9. maj 1976. Bjørneboe købte et hus af Ole Paus. Paus skrev sangen Veierland om sit ophold på øen (den findes på pladen Stjerner i rennesteinen). En anden kendt forfatter knyttet til øen er Karin Bang (Brynildsen) som har skrevet tre historiske romaner med motiv fra hvalfangermiljøet på Veierland. Der kalder hun øen for Jutøy. Karin Bang var gift med forfatteren Aasmund Brynildsen. Edvard Munch tilbragte sommeren 1887 (og sandsynligvis 1888) på øen. Rallykøreren og forfatteren Greta Molander boede her i 1960'erne.

Eksterne kilder/henvisninger 

 Veierlendingen
 Veierland vel

Nøtterøy
Øer i Vestfold og Telemark
Håøya (Nøtterøy)

Håøya er en ø i Nøtterøy kommune i Vestfold og Telemark fylke i Norge. Den ligger i Vestfjorden, vest for øen Nøtterøy og nord for Veierland. Frem til 1. januar 1901 tilhørte den Stokke kommune.

Håøya fort blev brugt til at forsvare Marinens reservehavn i Melsomvik mod svenskerne i perioden før og omkring 1905. Der var det både kanoner og udlagt miner. Fæstningen blev også brugt som værn for norsk neutralitet under første verdenskrig.

Den 12. april 1940 blev fæstningen overgivet til tyskerne, og de brugte øen til ubådeksperimenter under hele anden verdenskrig.
Forsvaret indstillede sin militære virksomhe på Håøya i 1963.

Håøya var i nogle år feriekoloni for Oslo kommune, og er i dag feriecenter for personel i Forsvaret.

Litteratur 
 Erlend Larsen: Dagbok fra Tønsbergfjordens befestninger, 1905 – året som endret våre liv

Eksterne kilder/henvisninger 

 Nøtterøy kommune (2002). Rundt deg blåner fjorder... vakre Nøtterøy. 

Nøtterøy
Øer i Vestfold og Telemark
Sorin Lerescu

Sorin Lerescu (født 14. november 1953 i Craiova Rumænien) er en rumænsk komponist, lærer og professor.

Lerescu studerede komposition på National Unversity of Music i Bukarest (1979-1983) hos bl.a. Anatol Vieru og Stefan Niculescu.
Han har ligeledes studeret hos Ton de Leeuw i Holland, og Morton Feldman i USA.

Lerescu har komponeret 7 symfonier, orkesterværker, kammermusik, scenemusik og sange etc.

Udvalgte værker 

 Symfoni nr. 1 (1984) - for orkester
 Symfoni nr. 2 (1987) - for orkester
 Symfoni nr. 3 (1994) - for orkester
 Symfoni nr. 4 (2001) - for orgel og orkester
 Symfoni nr. 5 "drømme" (2012) - for orkester
 Symfoni nr. 6 (2015) - for orkester
 Symfoni nr. 7 (2022) - for orkester

Eksterne kilder/henvisninger 

 Om Sorin Lerescu på Wordpress
 Om Sorin Lerescu på musicweb-international.com

Komponister fra Rumænien
Lærere fra Rumænien
Professorer fra Rumænien
Cornel Țăranu

Cornel Țăranu (født 20. juni 1934 i Cluj-Napoca, Rumænien - død 18. juni 2023) var en rumænsk komponist, dirigent og percussionist.

Aranu studerede komposition og musik på Gheorges Dima Akademiet (1951-1957) hos Sigismund Toduță. Han studerede herefter i Paris på musikkonservatoriet (1966-1967) hos Olivier Messiaen og Nadia Boulanger, og tog på seminarer i Darmstadt (1968/1969/1972), hvor han bl.a. studerede musikanalyse hos György Ligeti.

Taranu komponerede fem symfonier, orkesterværker, operaer, filmmusik, kammermusik etc.

Udvalgte værker 

 Symfoni nr. 1 "Brevis" (1962) - for orkester
 Symfoni nr. 2 "Aulodica" (1975-1976) - for orkester
 Symfoni nr. 3 "Signes" (1984) - for orkester
 Symfoni nr. 4 "Ritornele" (1987) - for orkester
 Simfonia da Requiem (2005) – for kor og orkester Sinfonietta "Giocosca" (1968) - for strygerorkester
 Sinfonietta "Pro Juventute"'' (1984) - for strygeorkester
 Klaverkoncert (1966) - for klaver og orkester

Eksterne kilder/henvisninger 

 Om Cornel Taranu på Cornel Taranu Homepage 
 Om Cornel Taranu på musicweb-international.com

Komponister fra Rumænien
Dirigenter fra Rumænien
Musikpædagoger
Part-Time Love

"Part-Time Love" er en sang af den britiske sangeren Elton John fra albummet A Single Man (1978). Sangen blev udgivet som albummets første single den 4. oktober 1978 i Storbritannien og den 11. december 1978 i USA.

Sangen er betragtes som en af de mest populære singler Elton John og Gary Osborne skrev sammen. Mens A-siden blev skrevet af Gary Osborne, blev B-siden "I Cry at Night" skrevet af Bernie Taupin. Singlen nåede nummer 15 i Storbritannien og toppede lige uden for Top 20 i USA.

Musikere 
Elton John – piano, vokal
Tim Renwick – guitar
Clive Franks – basguitar
Steve Holly – tromme
Ray Cooper – percussion
Vicki Brown – baggrundsvokal
Joanne Stone – baggrundsvokal
Stevie Lange – baggrundsvokal
Gary Osborne – baggrundsvokal
Chris Thompson – baggrundsvokal
Davey Johnstone – baggrundsvokal, guitar
Paul Buckmaster – orkestrale arrangement

Eksterne henvisninger 
Officiel tekst

Elton John-sange
Singler fra 1978
Pascal Bentoiu

Pascal Bentoiu (født 22. april 1927 i Bukarest, Rumænien - død 21. februar 2016 sm.st.) var en rumænsk komponist.

Bentoiu studerede komposition på Musikkonservatoriet i Bukarest, og tog samtidig privattimer hos Mihail Jora (1943-1948). Han komponerede otte symfonier, orkesterværker, operaer og sange. Han hører til de fremmeste komponister fra Rumænien i det 20. århundrede.

Udvalgte værker 
 Symfoni nr. 1 (1965) - for orkester
 Symfoni nr. 2 (1974) - for orkester
 Symfoni nr. 3 (1976) - for orkester
 Symfoni nr. 4 (1978) - for orkester
 Symfoni nr. 5 (1979) - for orkester
 Symfoni nr. 6 "Culori" (1985) - for orkester
 Symfoni nr. 7 "bind" (1986) - for orkester
 Symfoni nr. 8 "Imagini" (1987) - for orkester
 Amorul Doctor (1966) - opera
 Hamlet (1974) - opera

Eksterne kilder/henvisninger 

 Om Pascal Bentoiu på Romanianmusiconline 
 Om Pascal Bentoiu på musicweb-international.com

Personer fra Bukarest
Komponister fra Rumænien
Tasiilaq vandkraftværk

Tasiilaq vandkraftværk blev bygget 2002-2004 af Nukissiorfiit i Østgrønland og forsyner Tasiilaq med strøm fra en 1,2 MW turbine.

Eksterne links 
 Tasiilaq energitjeneste – Nukissiorfiit
 Paakitsoq og vandkraftens historie i Grønland  – Nukissiorfiit

Vandkraftværker i Grønland
George Draga

George Draga (født 26. april 1935 i Aldesti, Birsa - død 3. oktober 2008 i Brasov Rumænien) var en rumænsk komponist, dirigent og pianist.

Draga hører til blandt de vigtige rumænske komponister i det 20.århundrede.
Han studerede på Musikkonservatoriet (1957-1963) i Bukarest hos bl.a. Anatol Vieru og Ion Dumitrescu.

Han har skrevet 14 symfonier, kammermusik, orkesterværker, koncerter for mange instrumenter, strygerkvartetter,sange, symfoniske digtninge.

Draga komponerede i moderne klassisk stil med elementer fra den rumænske folklore, og har tillige forfattet bøger om emnet.

Kilde 
 Om George Drag på muzicieni
 Om George Draga på musicweb-international.com

Komponister fra Rumænien
Dirigenter fra Rumænien
Pianister fra Rumænien
Ion Dumitrescu

Ion Dumitrescu (født 2. juni 1913 i Oteșani - død 6. september 1996 i Bukarest, Rumænien) var en rumænsk komponist, professor, dirigent og lærer.
Dumitrescu studerede komposition på Bukarest Musikkonservatorium (1939-1950).

Han har skrevet 2 symfonier, orkesterværker, kammermusik, koncertmusik, korværker, sange, filmmusik, scenemusik etc.

Dumitrescu underviste og var professor i komposition på Bukarest Musikkonservatorium.

Udvalgte værker 

 Symfoni nr. 1 (1955) - for orkester
 Symfoni nr. 2 (1967) - for orkester
 Sinfonietta (1957) - for orkester
 3 suiter (1938, 1940, 1944) - for orkester
 Koncert (1961)- for strygerorkester
 "Digtning" (1940) - for cello og orkester

Eksterne kilder/henvisninger 

 Om Ion Dumitrescu på Musicweb-International

Komponister fra Rumænien
Dirigenter fra Rumænien
Lærere
Professorer fra Rumænien
Nicolae Beloiu

Nicolae Beloiu (født 9. maj 1927 i Ocnita-Dambovita – død 10. marts 2003 i Bukarest Rumænien) var en rumænsk komponist, lærer og professor.

Beloiu studerede på Musikkonservatoriet i Bukarest. Han har skrevet 2 symfonier, orkesterværker og kammermusik.
Han var professor i komposition på konservatoriet i Bukarest, og var leder af Bukarest Radio.

Udvalgte værker  

 Symfoni nr. 1 (1967) - for orkester
 Symfoni nr. 2 (1977) - for orkester

Eksterne kilder/henvisninger 

 Om Nicolae Beloiu på musicweb-international

Komponister fra Rumænien
Lærere fra Rumænien
Professorer fra Rumænien
Akusmata

Akusmata ( ) er et begreb fra den græske antikke filosofi. Det er nævnt i mundtlige traditioner, der blev tilskrevet filosoffen Pythagoras. Det kaldes i ældre kilder Symbola. Udtrykket Akusmata i Pythagoras betydning rygter er tidligst kendt fra senantikken, men kan stamme tilbage fra Aristoteles.

Etymologi 
Akusmata: gr. a´kuein – høre. lat.akusmata – det hørte.

Første rod i ordet har forbindelse til akustik. Ordets anden rod er gr. metron, at måle, måling, og i media, det at kunne føre det afkodede ud i en begrebsverden.

Begrebets oprindelse og betydning 
Den libyske nyplatoniske filosof og skribent Iamblichus (ca. 245-325) har i bogen – De Vita Pythagorica Liber, som den første beskrevet begrebet akusmatikoi, en art mystisk ’matematisk’ åndelig livsførelse hos pythagoræerne, en lære, som er gemt i hemmelige symbolske sentenser, som er svær tilgængelig. Bogen var til stede i fyrst Federico da Montefeltros (1444-1482) omfattende bibliotek på dennes slot i Urbino i Italien. Matematikeren, perspektivikeren og kunstneren Piero della Francesca (1416-1492) opdagede i bogen akusmata.

Disse to påstår at de antikke forfattere indkodede deres beskrivelse af viden om geometriske konstruktioner i fascinerende og spektakulære beretninger, så det således blev bevaret og indkapslet i skinteksten. De mener at Platon bruger akusmata i sit forfatterskab og fuldender traditionen startet af tidligere filosoffer, så som Pythagoras, Parmenides og Zenon.

Federico da Montefeltro og Piero della Francesca omsætter i et fælles projekt – den transcendente geometri – som de mener at afkode fra Platons dialog Timaios og Det Ny Testamente. De gestalter det og inkorporeres det i billedet – Flagellazione (1470). Matematikeleven af Piero della Francesca, munken Luca Pacioli (1450-1520), var ven med Leonardo da Vinci, og han har videregivet begrebet "akusmata", som Leonardo da Vinci (1453-1517) også omsætter i sin kunst.

Kilde 
 Iamblichos – Pythagoras – Legende – Lehre – Lebensgestaltung. Griechisch und Deutsch 1963. Artemis Verlag – AG – Zürich. Printed in Switzerland; kap. 2, side 17. kap. 30, side 37 og kap.81-82, side 87-89:

Esoterik
Snabel

En snabel (på latin Proboscis efter græsk pro "frem, før" og boskein "at spise") er et langt værktøj som sidder i nærheden af eller i munden. Oprindeligt en betegnelsen for udvidet næse med vejrtrækningsåbninger på spidsen af næsen hos dyr.

Dyreanatomi
Næse
Nok Er Nok

"Nok Er Nok" er en single fra 1983 med Altmann, der var et pseudonym for Robert Hauschildt.

Trackliste 
 "Nok Er Nok" (Altmann)  – 3:20
 "Du Dutter Ikke" (Altmann) – 2:55

Medvirkende 
 Robert Hauschildt - vokaler & keyboards
 Per Chr. Frost - guitar & bas
 Jens G. Nielsen - programmering & percussion
 Donna Cadogan - kor
 Pia Ahler - kor

Referencer

Kilder 
Bille, Torben (red. 1997): Politikens Dansk Rock. København: Politikens Forlag

Eksterne henvisninger 
 Nok Er Nok på Discogs.com
 VinylHits på Discogs.com

Sange fra Danmark
Sange fra 1983
Blindes Arbejde

Blindes arbejde er en erhvervsdrivende fond og en socialøkonomisk virksomhed, som arbejder for at få blinde og svagtsynede i arbejde, primært inden for fremstilling af børstenbindingsvare, vævning, koste, fletning og butiksarbejde. Fonden blev oprettet i 1929. Der arbejde 60-70 medarbejdere i Blindes Arbejde.

Blindes arbejde åbnede sin første butik i 1993 i København, og har siden åbnet butikker i Århus (1999) og Horsens (2006) og Odense.

Formand for Blindes Arbejde er fra 2014 John Heilbrunn. Tidligere formand var Thorkild Olesen fra 2007-2014. 

Blindes Arbejdes hovedkontor ligger i Københavns Nordvest-kvarter.

Kilder 
 Vækstcenter for Socialøkonomiske virksomheder 
 Køb Socialt  
 Blindes arbejde

Fonde fra Danmark
Etableret i 1929
Jørlunde Herred

Jørlunde Herred var et herred med centrum i Jørlunde og omfattende i hvert fald Ølstykke Sogn, Stenløse Sogn, Veksø Sogn. De tre sidstnævnte sogne blev senere en del af Ølstykke Herred, mens Jørlunde Sogn blev til en del af Lynge-Frederiksborg Herred.

Noter

Eksterne henvisninger 
 

Herreder i Frederiksborg Amt
Salt River Bay

Salt River Bay er det sted på Sankt Croix, hvor Christoffer Columbus gik i land i november 1493. Ved den lejlighed stødte spanske soldater sammen med den indfødte Taino-befolkning på øen, også kendt som det første dokumenterede eksempel på væbnet, indfødt modstand mod europæere i "den nye verden".

I dag er området en nationalpark som administreres af det amerikanske National Park Service.

Referencer 

Dansk Vestindien
Bugter